paragraph_text: Predstavu čine 11 monologa i 13 ispjevanih pjesama (Lola, Ich hab noch einen Koffer in Berlin, Boys in the Backroom, Sag mir wo die Blumen sind, Ich bin von Kopf bis Fuß auf Liebe eingestellt, Lili Marleen...) na više jezika (njemački, engleski, francuski). Monodrama ima elemente kabareta. U monodrami se dotiče epizoda iz života Marlene Dietrich: od berlinskih početaka, grandiozne holivudske avanture, strastvene i tužne ljubavi s Jeanom Gabinom, dana na bojištima Drugoga svjetskog rata, pa sve do posljednjih samotničkih pariških dana.